خاریجی ایشلر ناظیری مولود چاووش اوغلو ترور تشکیلاتی پ.کا.کا-نین سوریه-ده کی قولو اولان ی.پ.گ ایله داعش- ین بیر-بیرینه سلاح آلوئریشینده اولدوقلارینی سؤیله‌دی.
چاووش اوغلو گ 20 -نین خاریجی ایشلر ناظیرلری توپلانتی‌سی و 53-جو اولوسلار آراسی مونیخ کونفرانسی اوچون گئتدیگی آلمانیا‌داکی گؤروش‌لرین‌دن سونرا مطبوتا آچیقلاما وئره‌رک دئدی کی، سوریه-ده دییشیک قروپ‌لار آراسیندا تیجارت و کؤمکلشمه علاقه‌لری وار. دیگر طرف‌دن ایسه بیر-بیرلرینی اؤلدورورلر. وئریلن سلاح‌لارین بئله یاری‌سی‌نین داعش-ه یاری‌سی‌نین ایسه ی.پ.گ-یه گئتدیگینی گؤردوک. اساساً ی.پ.گ-نین الینه سلاح کئچمه‌سی پ.کا.کا-نین الینه سلاح کئچمه‌سی معناسیندا‌دیر. ی.پ.گ ایله داعش آراسیندا گوج موبارزه سی وار. سوریه-نین گله جگی اوچون دئییل ایکیسی ده بیر-بیریندن تورپاق آلماغا چالیشیر.اما بعضاده بیر-بیریندن سلاح آلیرلار.
دییشدیریرلر، ساتیرلار. نفت داخیل بیرلریله تیجارت‌لری وار. بونو دا هر کس بیلیر. کئچیردیگیمیز گؤروش‌لرده ده ی.پ.گ-یه سلاح وئرمه‌نین تهلوکه‌سینی ایضاح ائتمه‌یه جهد گؤستردیک.
"سون دؤورده آمریکا ایله آرتان گؤروش‌لرده یئنی رهبرلیگین تورکیه‌نین حساسیتلرینی باشا دوشدوگونو فیکیرلشیرسینیزمی؟" سوا‌لی قارشی‌سیندا ایسه چاووش اوغلو دئدی کی، ترامپ رهبرلیگی سابیق پرزیدنت اوباما دؤورونده آتیلان سهو آددیم‌لاری گؤرور. تورکیه ایله یئنی صحیفه آچماق ایسته دیک‌لری بیزه بیلدیریلدی. بیز ده فتح الله چی ترور تشکیلاتی‌نین قولدورباشیسی فتح الله گوله‌نین تحویل وئریلمه‌مه‌سیندن، ترور تشکیلاتی پ.کا.کا-نین سوریه-ده کی قولو ی.پ.گ-یه وئریلن دسته‌یه قدر اوباما دؤورون‌ده کی پروبلئم‌لری یئنی رهبرلیگه بیلدیردیک.
جمهور باشقانی رجب طیب اردوغانین، باش ناظیر بینا‌لی ییلدیریم-ین و اؤزونون ده آمریکالی همکارلار ایله کئچیردیکلری گؤروش‌لرده، تورکیه‌نین ی.پ.گ مسئله سینده کی حساسلیغینی آنلاتدیقلارینی قئید ائدن چاووش اوغلو،
"تروریستلرله امکداشلیغین سهولرینی و ریسکلرینی آمریکالی دوست‌لاریمیزا ایضاح ائتدیک، ایضاح ائدیریک. دوغرو قروپ‌لارلا بیرلیکده حرکت ائتسک داعشی، الباب-دان،رقه-دن و سوریه-دن تمیزله‌یه بیلریز. عراق-دا دا داها یاخشی بیر استراتژیمیز اولما‌لی‌دیر کی بیر آن اول موصول داعش-دن خلاص ائده ک. بو سیاسی سویه‌دکی دانیشیق‌لارین یانیندا کشفیات و حربی سویه‌لرده ده دانیشیق‌لار کئچیریلدی و کئچیریلیر." دئدی.
تورکیه‌نین بیر سیرا موضوع لارداکی حساس موقعلری چاتدیریلدی. آمریکا-نین تورکیه‌نین ناراحات‌لیغینی باشا دوشمه‌سینی، حقیقت‌لری گؤرمه‌سینی گؤزلییریک. قارشی طرف بو آنلاییش ایستیقامتینده آددیم آتاجاغی تقدیرده کئچمیش‌دکی علاقه‌لریمیز ده داوام ائدر.
